Пут геноцида

*ако наставиш да напредујеш овако...
...
лоше ћеш се провести.*

- Санс у Сноудинској шуми.

**Пут геноцида** доводи до једног од три главна завршетка игре *Undertale*. У суштини се састоји од тога да протагониста убије свако могуће чудовиште у Подземљу. Након што се пут попуни, завршетак пута истинитог миротворца је измењен - чак и након истинитог ресетовања.

## Метода

Пут геноцида се дешава када протагониста убије свако могуће чудовиште у Подземљу у сваком подручју: Рушевине, Сноудинска шума, Водопади, Врела земља (СРЖ је под-регија Вреле земље).

Почев од Рушевина, протагониста **вољно доводи до сусрета и убија чудовишта док се сусрети са чудовиштима више не одигравају** (ово је слично задржавању у подручју сличних игара). Након што сва чудовишта у подручју буду убијена, и даље има сусрета, само што у њима нема чудовишта. У фонт-величини мањој него иначе, текст битке очитава поруку "*Али нико не дође.*", што се догађа и у неутралном путу ако сва чудовишта у подручју буду убијена.

Након што се ова порука појави, музика подручја мења се у тиху и успорену музику. Ова музика је .08 пута верзија дела "*Your Best Friend*". Након изласка из Рушевина, сва музика је нижег тона и спорија верзија њихових супарника у неутралном путу и путу истинитог миротворца.

Ако играч престане да попуњава критеријуме за пут геноцида, аутоматски се враћа на неутралан пут, где се чује неизмењена музика. НПЦ-ликови се и даље појављују где је пут геноцида абортиран.

## Критеријуми

* Попунити број убистава у сваком региону. Овај захтев се мора испунити пре него што протагониста сретне коначан сусрет тог подручја.
	+ Протагониста може да поштеди било који број насумичних сусрета (Сноудрејк је изузетак, видети доле). Поштедом извесних чудовишта могу да се заобиђу сусрети неких (на пример, Џери). Такође се могу поштедети и нека чудовишта тако да протагониста убије она која вреде више EXP и ЗЛАТА, као, на пример, Глајд.

Следи табела *само насумичних сусрета* чија чудовишта протагониста мора да убије како би пут геноцида наставио. Овај списак је представљен по узору на текст који се очитава у SAVE тачкама (у последњој колони је записан последњи сусрет).

* + Сноудрејк је јединствена јер она *мора* бити убијена пре истицања броја убистава и такође је његов део.
	+ Када протагониста попуни број убистава, SAVE тачке тог подручја приказују поруку "*Упорност*".
* Убити сваки главни сусрет и мини-главни сусрет (тајни сусрет, Глајд, по жељи; Такожао није приступан). Све мини-сусрете (искључујући Сноудрејку и укључујући Ширену) могуће је проузроковати и после убијања свакога за више EXP-a.
	+ Торијела
	+ Сноудрејк
	+ Дого
	+ Лесерско куче (ако се сретне)
	+ Доги
	+ Велико куче
	+ Папирус
	+ Ширена
	+ Срећна лутка
	+ Индина Неумирућа (битка почиње нападањем Детета чудовишта)
	+ Краљевски стражари
	+ Мафет
	+ Метатон НЕО

Бројчаници убистава за различите области имају различите захтеве. Ако се одређени догађаји одиграју пре чишћења подручја у потпуности од чудовишта, протагониста се аутоматски враћа на неутралну путању. На пример, ако је Папирусова битка започета без исцрпљивања бројача за убиство у Сноудину, битка се одвија као на неутралном путу. Чак и ако је протагониста заробљен, а затим се враћа да доврши последња чудовиша, поновна битка са Папирусом и даље напредује као на неутралном путу. Када је једном пут геноцида прекинут, не може се вратити без учитавања фајла пре него што је прекинут или потпуног ресетовања.

Постоји грешка ако протагониста уђе у битку са Торијелом. Ако у Рушевинама постоји још један могући сусрет, битка са њон наставља се као нормално на неутралном путу; међутим, ако је Торијела убијен, протагониста наставља пут геноцида.

## Разлике

### Рушевине

**Након исцрпљавања броја убистава:**

* Бројчаник целокупних убистава појављује се у менију статистика.
* Ако протагониста исцрпи бројчаник пре налажења Напстаблука, он нестане када му протагониста приђе.
	+ Исцрпљивање бројчаника пре налажења Напстаблука *није* потребно, међутим, ако су сва чудовишта убијена пре него што се сретне, он ће бити искључен из пута геноцида без обзира на све.
* Фрогитове и Вегетоидове НПЦ-форме се не појављују.
* У Торијелиној кући, ако се провери фиока у кухињи, појављује се текст "Где су ножеви."
* Када се проверава огледало, текст каже "*Ја сам,* <Име>" уместо "*Ти си!*"
* У бици са Торијелом, она умире у једном поготку.
	+ Када покуша да разговара са Торијелом, приказује се текст "Није вредна разговора."

**Након убијања Торијеле**

* У следећој просторији, Флауви препознаје протагонисту као првог човека.

### Сноудин

**Пре попуњавања критеријума**

* Када протагониста сретне Санса, Санс је узнемирен чињеницом да протагониста не реагује на виц. Онда покушава да га/је сакрије иза погодно обликоване лампе, али га игнорише. Онда стиже Папирус, не примећујући га/је и Санс му каже да је нашао човека. Затим каже протагонисти да би било од помоћи да настави да се *претвара* да је човек.
* Дого се тресе када му протагониста приђе.
* Када Папирус коначно примети протагонисту, не примећује га/је као човека.
* Протагониста од снешка може да одузме три дела пре него што постане "бескорисна хрпа снега".
* Протагониста игнорише све Папирусове загонетке, а неке изгледају да су решене уз Флаувијеву помоћ.
	+ Протагониста крене кроз електрични лавиринт пре него што Папирус ишта објасни.
	+ Потрага за речима, када се провери, има другачији дијалог.
	+ Бодље су већ повучене за Х→О загонетку.
	+ Ледени мост за Х→О загонетку већ је постављен.
	+ Протагониста упада у сред Папирусовог објашњења о шареном лавиринту.
	+ "Шпалир смртоносног терора" Папирус повлачи због осећаја да ће протагониста да још једном одмах прође. Након одласка Папируса, Санс упорава протагонисту да ће "се лоше провести" ако настави да напредује како напредује сада, чак и поменувши битку са Папирусом. Онда изгледа да се телепортује ван подручја.
* У верзији 1.000, након преласка моста све SAVE тачке очитавају текст "Тај шаљивџија...". Према Тобију, овај случај је квар и поправљен је у верзији 1.001.
	+ "Шаљивџија" у питању је Сноудрејк - ако Сноудрејк није убијена пре исрцпљивања бројчаника, текст за SAVE тачку мења се у "Шаљивџија се извукао. Пиши пропало." и пут геноцида је абортиран.

**Након попуњавања критеријума**

* Након што бројчаник буде попуњен, сви НПЦ-ликови осим Детета чудовишта евакуишу.
	+ Протагониста не може да спава у Ину.
	+ Проверавање Божићне јелке у центру града показује поруку "Ништа за тебе."
	+ Проверавање недовршене књиге у библиотеци показује поруку "Нека недовршена књига."
	+ У Ину се налази копија власниковог детета.
	+ Због одсуства власнице продавнице у Сноудину, протагониста може да украде производе и 758G из касе.
* Папирус покушава да убеди човека да свако може да буде добра особа ако покуша и сместа нуди милост. Чак и након што буде убијен, верује да протагониста може да се потруди.

### Водопади

**Пре попуњавања критеријума**

* Скоро сваки ехо цвет приказује поруку "Необично је тих."
* Сусрете означава смешак у балончићу изнад главе протагонисте, супротно од узвичника раније.
* Сви НПЦ-ликови, осим Детета чудовишта, Герсона и власнице Тем продавнице, су одсутни.
* Као у Сноудину, већина загонетки већ је решена.
	+ Камење не пада низ водопад у другој соби.
	+ Мостови од локвања већ су намештени.
* Онионсан не не појављује.
* Санс се не налази код свог телескопа и не може да се кроз њега гледа.
* Када Дете чудовиште нуди своју помоћ да се протагониста попне горе, грубо се пење на њега.
* Оно што је протагониста чинио толико разбесни луду лутку због чега он/она постане телесно биће, постајући срећна лутка. Због овога, сместа нуди милост. Протагониста мора да убије лутку како би наставио пут геноцида.
* Герсон се налази у својој продавници и продаје своје ставке као и обично, мада са другачијим дијалогом. Такође изгледа да поседује неко мета-знање, знајући да је безбедан јер није могуће борити се са власницима продавница; стога су претње ни од какве користи.
* Село Темица је празно осим власнице Тем продавнице и Теми у рупи у зиду.
	+ Власница продавнице нормално се понаша, наводно несвесна онога што се дешава. У продавници, ипак, нема више опције да се плати за образовање - ово је замењено опцијом да се купе "Премијум" Темихуљице за 1000G. Зато је куповина Теми-оклопа немогућа.

**Након попуњавања критеријума**

* Мала птица се не појављује, због чега протагониста не може бити превезен летом.
* Пре моста се појављује додатна SAVE тачка.
* На мосту, Дете чудовиште прилази протагонисти, рекавши му/јој да му је Индина рекла да га/је се клони под образложењем да је доста људи умрло због протагонисте и почињу да виде истину. Потом покуша да се бори са протагонистом, али када га нападне, Индина ускаче, спасавајући Дете чудовиште. Међутим, уместо да умре, она се поврати и постаје Индина Неумирућа, тежа од претходне.
	+ Након што буде поражена, Индина умире са осмехом, свесна тога да Алфина евакуише сва чудовишта и рећи ће Азгору да апсорбује људске душе.

### Врела земља и СРЖ

**Пре попуњавања критеријума**

* Алфине нема у својој лабораторији. Уместо тога, Метатон је свестан зла протагонисте и одлази.
	+ Екран који показује локацију протагонисте приказује поруку "Ја сам, <Име>." када се провери.
	+ Протагониста описује врећу хране за псе као "полупразну" (супротно од "полупуна" ако нико није убијен), што прати порука "Управо си се сетио/ла нечега смешног." када се провери. Ова порука се такође појављује на неутралној путањи ако је протагоница убио Лесерско куче, Велико куче и Догоа у Сноудину или ако је убио више од 21 чудовишта.
	+ Када се провери, рупа у зиду даје поруку "Ту је само да употпуни изглед."
* Као у Сноудину и Водопаду, већина загонетки је деактивирана.
	+ Већина ласера је угашена, једини изузеци су прва загонетка пуцача с леве стране (јер, чим приђе протагониста, ласер се аутоматски угаси) и ласери на покретној траци.
	+ Загонетке са пуцачима су већ решене.
* Протагониста се среће са Краљевским стражарима много раније, баш пре Метатонове кухиње и покушавају да освете Индину. Обојица могу да страдају у једном ударцу.
* Метатонов шоу кувања, вести и опера се не појављују.
* Лифт у Врелој земљи од почетка може да приступи сваком спрату од почетка. Међутим, спратове Л1, Л2 и Р2 одсецају енергетска поља, због чега је за време пута геноцида немогуће наћи уфлекану кецељу и да се сретне са Такожаоом.
* Мафет се не појављује на штанду за пауковску пекару. И даље је могуће купити њене производе, мада ово битку не спречава. Пре почетка битке, не сматра да је протагониста достојан тога да буде поједен већ да сасвим буде одбачен.
* Протагониста се и даље бори са Мафет, мада може да је убије у једном ударцу докле год је напад исправно оријентисан. Ако није одмах убијена, има јединствени дијалог који има везе са евакуацијом остатка Подземља.
	+ Каже му/јој како је Алфина неуспешно покушала да је евакуише.
	+ Телеграм који добија показује поруку да, упркос томе што је протагониста хипер-насилан убица, није никад наудио пауку јер нема осталих противника у виду паука у игри.
* Сви НПЦ-ликови осим Бургерлонета су одсутни.
	+ Пошто Брети и Кети нису ту, протагониста може да украде њихове предмете као и 5G из њихове продавнице. Може се наћи белешка на којој су њих две написале да је Алфина дошла да их евакуише у неко "супер-дупер безбедно" место.
* Проверавање биљке у МТТ Хотелу приказује поруку да "(Биљка у саксији ти суди на гресима.)"
* Лифт у СРЖИ је функционалан од почетка и њиме се може стићи до краја СРЖИ.
* Чудовишта која пресрећу протагонисту при уласку у СРЖ нису ту, мада и даље има оних који путем "стазе ратника".

**Након попуњавања критеријума**

* Сусрет са Метатоном на крају СРЖИ постаје сусрет са Метатоном НЕО. Он умире у једном ударцу.
* "Добродошли у град Сноудин" знак је уклоњен.

### Нови дом

* Спорија, нижег тона верзија музике "Small Shock" се емитује.
* Поклонске кутије у Азгоровој кући које садрже коришћени бодеж и привезак са срцем садрже прави нож, односно привезак и приказан је текст "Било је и време.", односно "Тамо где и припада."
* Проверавање разних предмета у Азгоровој кући приказује различите поруке:

* Док хода кроз Нови дом, Флауви разговара са протагонистом, чак иако је био убијен након последњег истинитог ресетовања.
* За разлику од осталих сусрета, име палог човека се **не** појављује у току дијалога.
	+ Флауви прича протагонисти о свом животу од кад је постао цвет, своју способност да ради SAVE и зашто је протагониста почео да убија.
	+ Чак изгледа и да пробија четврти зид и увреди "оне болеснике који наоколо стоје и ГЛЕДАЈУ како се то дешава" (указујући на оне који гледају снимке о путу геноцида уместо да играју сами) зато што не иду сами путем геноцида.
	+ Флауви понавља своју "Убиј или буди убијен" менталност, кажући да он и протагониста не би оклевају да се по потреби побију. Међутим, коначно схвата, ужаснут, да није изнад овога и да ће га протагониста евентуално убити. Онда бежи.
* У последњем ходнику, Санс не суди протагонисти већ га упозори да ће се сада лоше провести. Бори се са њим како би спречио да уништи овај свет и да пређе на други. Његова битка је међу фановима проглашена најтежом у игри.
* У соби са ковчезима, ковчег палог човека очитава поруку "Удобан је као што изгледа."
* У соби са троном, Азгор каже како никада није видео биљку која виче (Флауви који упозорава Азгора на протагонисту). Протагониста затим крене да убије Азгора, убијајући га у једном ударцу. Флауви довршава њега и његову ДУШУ. Флаувијеви глас и лице постају Азријелови и моли да буде поштеђен. Ово је ***ПОСЛЕДЊИ*** тренутак где игра може да се ресетује без последица, јер притискање било ког дугмета за управљање у игри доводи до тога да Флауви буде убијен.
* Уместо да остане црни екран и враћање у собу са троном, чује се музика врискавих звукова високог тона и одзвањајућих пулсација док се Чара појављује на црном екрану и разговара са неким: или са протагонистом или директно са играчем. Име прозорчића не показује никакав натпис.
	+ Чара објашњава да је упорност протагонисте оно због чега се вратио/ла у живот, кажући да га/је играч научио разлогу његовог/њеног повратка: моћ. Упорност и ДУША протагонисте су оно што му/јој је допустило да достигну циљ. Он/Она даје понуду да униште овај свет тако да њих двоје могу да пређу на следећи Онда, играч има два избора: "ОБРИШИ" или "НЕМОЈ".
	+ У току разговора, играч не може да употреби ESC дугме нити црвено X дугме да угаси игру. Једини начин је користити *Менаџер ставки* на Виндоусу или *Форс квит* на Меку.
		- Ако играч одабере "ОБРИШИ", Чара га/је зове "сјајним партнером". док му/јој очи постају празне, тврдећи да ће њих двоје бити заувек заједно. Резултат је уништење света.
		- Ако играч одабере "НЕМОЈ", Чара се збуњује, мислећи да играч није схватио његове/њене речи здраво за готово. Празних очију, пита играча "ОД КАДА СИ ТИ ОНАЈ КОЈИ ЈЕ ИМАО КОНТРОЛУ?" и резултат је страшан екран. Чара се приближава екрану са страшним изразем лица док се наводно смеје, емитујући ужасну буку док се екран тресе са црвеним и црним бљесковима.
	+ Без обзира на опцију, види се већа анимација исецања при нападу, после чега се екран тресе са стране на страну док је пун деветки, резултујући у уништењу света. Игра се нагло затвори.
* Након анимације, цео прозорчић UNDERTALE (у Виндоус верзијама) се насилно тресе са стране на страну, наговестивши да је напад оштетио саму игру.
	+ Прозорчић се аутоматски смањује у ограничени мод у току Чариног страшног екрана и анимације напада.

### Остало

* Постаје теже наћи сусрете док протагониста напредује (осим Новог дома)
* Након што сва чудовишта у Рушевинама буду убијена, број целокупних убистава додат је на мени статистика.
* Разни догађаји у Сноудинској шуми доводе до тога да се музика врати у нормалу. Ово не представља неуспешни пролазак пута геноцида.
* Наведени догађаји дешавају се након што је Санс убијен:
	+ Сусрета нема уопште.
	+ Када се притисне дугме за ласере у Врелој земљи, приказује се порука "(*Није прорадило.*)".
	+ Ласери на покретним тракама су деактивирани.

## Заустављање

Пут геноцида бива абортиран ако протагониста заврши једно подручје поштедом главног сусрета или достигне неке тачке у игри без да је број убистава исрцпљен. Будућа подручја иду као на неутралном путу, али су сва претходна и даље под утицајем покушаја геноцида.

* Ако је пут геноцида абортиран поштедом Папируса, протагониста може да се спријатељи са њим. Санс је код контролне тачке на почетку Водопада, поштујући оно што је протагониста учинио/ла.
* Поштеда Детета чудовишта доводи до тога да протагониста уђе у неутрални пут и нормално се бори са Индином.
* Постоји посебан неутрални завршетак који се може добити битком са Метатоном НЕО без да су сва чудовишта Вреле земље/СРЖИ убијена. Метатон каже да је протагониста "оклевао" након што је нападнут (наглашено) слабије, затим експлодирајући. На завршетку, Санс предаје телефон Алфини.
	+ Ако се пут геноцида абортира поштедом Мафет пре Метатона, протагониста улази у неутрални пут. НПЦ-ликови, међутим, и даље се не појављују, чак ни сама Мафет након поштеде. Ово такође доводи до Алфининог завршетка.
* Ако је пут геноцида абортиран пре доласка у Нови дом и Флауви је поштеђен, Флауви је љут на играча за убијање осталих чудовишта и тражи од њега/ње да одигра неутрални пут без да икога убије.
* Ако је пут геноцида абортиран у средини и Флауви је поштеђен, Флауви је љут на играча за заустављање пута геноцида.

Ако је протагониста прошао поред тачке без повратка у путу геноцида (битке са Метатоном НЕО), просто је могуће ресетовати игру докле год нема одговора о коначном Чарином питању.

## Игра после геноцида

Када се игра поново стартује, појављује се само црни екран. Тастери не служе ничему и играч мора да чека десет минута пре него што му/јој се обрати Чара.

Чара подсећа играча да је свет уништен и пита га/је да ли је изнад последица.

* Ако играч одговори "ДА", Чара просто одговара "Баш тако."
* Ако играч одговори "НЕ", Чара га/је пита "Шта онда тражиш?"

Чара предлаже компромис да ће вратити свет у размену за ДУШУ протагонисте. Ако се играч сложи, игра се затвара и нормално учитава када се опет отвори. Ако играч одбије понуду, Чара га/је оставља и не појављује се осим ако се игра поново покрене и опет сачека десет минута.

Када се прихвати понуда, сви будући завршеци истинитог миротворца и геноцида су измењени. Путање попуњене након што играч Чари да своју душу познате су под називом "бездушне". Након ове понуде је такође доступно истинито ресетовање, што брише свачија сећања и стога се играч бори са Омега Флаувијем на неутралном путу.

### Измене

* На крају бездушног пута истинитог миротворца, Изгледа да је Чара преузео/ла Фрискино тело.
	+ Ако Фриск одлучи да остане са Торијелом, када Торијела остави парче пите пре него што изађе из собе, након четири секунде Фриск се окрене у кревету да покаже да је Чара са црвеним очима сасвим преузео/ла контролу над његовим/њеним телом. После овога се чује, ниског тона, Флаувијев смех.
	+ Ако Фриск одлучи да не остане са Торијелом, фотографија се мења - Фриск је замењен/а Чаром, а лица свих осталих чудовишта прецртана су црвеним словом X.
	+ Текст "Крај" мења се из беле/жуте у црвену и досадни пас се не појављује да спава. Три секунде након појаве текста, чује се музика *Anticipation*, екстремно споро.
* На крају другог и више бездушних путева геноцида:
	+ Чара себе назива "демоном који се појави када га људи призову", као и да није битно ни где ни када да ће се појавити и уз помоћ играча избрисати непријатеља и ојачати. Након што објасни да је осећање када се статистике повећавају он/она, одмах каже да он/она и играч нису једно те исто, кажући да ДУША протагонисте има уврнута осећања која не разуме. Чара се онда пита зашто играч обнови свет само да га уништи. Онда је убеђен/а да је играч обузет "первезном сентименталношћу". Чара затим предлаже да још једном рекреирају свет, овај пут са другом путањом.
		- Ако играч овог пута одабере опцију "НЕМОЈ", Чара наглашава да је ово осећање о чему је говорио/ла. Онда каже и да је, без обзира на избор, играч "ВЕЋ ОДАВНО ОДЛУЧИО ПУТ". Онда иде још једна страшна анимација која и овај пут затвара игру.
	+ Међутим, нема црне празнине по поновном учитавању игре. Уместо тога, појављује се обични екран као да је игра ресетована.

## Демо

Након попуњавања пута геноцида у демо-верзији, завршни екран појављује се са црвеним текстом који гласи "То је било забавно. Хајде да завршимо." док споро иде музика *Anticipation*. Такође, све странице приручника осим прве и последње замењене су овим екраном, док последња слика има Флаувија без лица.

Коначни екран.Флауви без лица.
## Занимљивости

* Док Метатон НЕО не може да напада, а Алфина не среће протагонисту, не користи се жути мод и тако је то једини мод ДУШЕ који се не појављује за време овог пута.
* Рушевине су једино подручје које немају успорену музику нити решене загонетке јер пут геноцида још није покренут.
* Пре него што на путу геноцида Индина умире, она тврди да је Алфина рекла Азгору да апсорбује шест људских ДУША. Међутим, када протагониста нађе Азгора, он то није урадио.
* Папирус је једини лик у игри који наставља да верује да протагониста може да се потруди да буде боља особа и једини је који га/је не напада.